BG
C 463/30
Официален вестник на Европейския съюз
5.12.2022 г.
Решение на Общия съд от 5 октомври 2022 г. — SV/ЕИБ (Дело T-311/21) (1) (Публична служба — Персонал на ЕИБ — Оценяване на изпълнението — Повишаване — Обжалване по административен ред — Специална процедура, приложима към решенията за оценяване — Правило за съгласуваност между жалбата, подадена по административен ред, и последващата жалба — Интензивност на контрола — Задължение за мотивиране — Право на изслушване — Явна грешка в преценката — Отговорност) (2022/C 463/40) Език на производството: английски Страни Жалбоподател: SV (представител: L. Levi, avocate) Ответник: Европейска инвестиционна банка (представители: K. Carr и G. Faedo, подпомагани от B. Wägenbaur) Предмет С жалбата си на основание член 270 ДФЕС и на основание член 50а от Статута на Съда на Европейския съюз, жалбоподателят иска, от една страна, отмяната на доклада за неговата оценка за 2019 г., както и последващите решения, приети в рамките на специалната процедура за обжалване по административен ред, приложима към решенията за оценяване на Европейската инвестиционна банка (ЕИБ), и от друга страна, поправяне на претърпените поради това вреди Диспозитив 1) Отхвърля жалбата.
2) Осъжда SV да заплати съдебните разноски.
(1)
ОВ C 329, 16.8.2021 г.
Решение на Общия съд от 28 септември 2022 г. — Oi Dromoi tis Elias/Комисия (Дело T-352/21) (1) (Институционално право — Избор на партньори за извършване на дейности по програмата Europe Direct (2021-2025) в Гърция — Процедура по покана за представяне на предложения — Критерии за избор — Отхвърляне на кандидатура) (2022/C 463/41) Език на производството: гръцки Страни Жалбоподател: Politistikos Organismos Oi Dromoi tis Elias (Каламата, Гърция) (представител: S. Vardalas, avocat) Ответник: Европейска комисия (представители: A. Bouchagiar и F. Erlbacher) Предмет С жалбата си на основание член 263 ДФЕС жалбоподателят иска да се отмени решение Ares (2021) 2580204, което се съдържа в писмото на Европейската комисия от 16 април 2021 г. и с което жалбоподателят е информиран за отхвърляне на предложението му в рамките на процедурата по избор на партньори за извършване на дейности по програмата Europe Direct в Гърция (ED-GREECE-2020) Диспозитив 1) Отхвърля жалбата.